Document ID: /roh_data/filtered/fineweb-2-filterrobots_roh.jsonl.gz/18228

Cun il referendum vulan ils adversaris da la lescha decidida dal parlament impedir ina surveglianza arbitrara, scrivan ils adversaris en ina communicaziun. La lescha violeschia la sfera privata e mettia la populaziun sut suspect general, han ditg ils adversaris a la conferenza da medias a Lucerna, avant la sedia principala da la cassa da malsauns CSS.
Da memia pussanza als assicuraders
Il parlament aveva approvà la lescha davart ils detectivs socials en la sessiun da primavaira. Quella permetta als assicuraders socials da laschar survegliar ils assicurads tar in suspect dad abus. La lescha vala per l'assicuranza d'invaliditad (AI), las assicuranzas d'accidents, malsauns e da dischoccupaziun.
La votaziun dal pievel è ils 25 da november.
RR novitads 11:00